CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES QUE FACEN ESTADA DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2017-2018 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/4537)
  + [Valencià](/va/acuerdo/4537)






Selector de idioma

Leer

* [Español](/es/acuerdo/4537)
* [Valencià](/va/acuerdo/4537)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES QUE FACEN ESTADA DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2017-2018[Butlletí Oficial Universitat d'Alacant](/ca/Publicacion)
==============================================================================================================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES QUE FACEN ESTADA DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2017-2018

Data d'aprovació
:   28/07/2017

Data de publicació
:   26/01/2018

Òrgan competent
:   Facultat de Ciències

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=4537.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/4537)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/4537)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES QUE FACEN ESTADA DE MOBILITAT PER A CURSAR ESTUDIS,  PRÀCTIQUES EXTERNES  CURRICULARS O TFG/TFM  EN  EMPRESA/INSTITUCIÓ EN  ÀMBIT  NACIONAL I  INTERNACIONAL DURANT EL CURS ACADÈMIC 2017-2018&url=https://www.boua.ua.es/va/acuerdo/4537)

**Títol:** CONVOCATÒRIA D'AJUDES ECONÒMIQUES PER A ESTUDIANTS DE LA FACULTAT DE CIÈNCIES QUE FACEN ESTADA DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2017-2018

**Secció:** CONVOCATÒRIES I CONCURSOS

**Òrgan:** Facultat de Ciències

**Data d'aprovació:** divendres, 28 de juliol de 2017

CONVOCATÒRIA D’AJUDES ECONÒMIQUES PER A ESTUDIANTS DE LA FACULTAT DE CIÈNCIES QUE FACEN ESTADA DE MOBILITAT PER A CURSAR ESTUDIS, PRÀCTIQUES EXTERNES CURRICULARS O TFG/TFM EN EMPRESA/INSTITUCIÓ EN ÀMBIT NACIONAL I INTERNACIONAL DURANT EL CURS ACADÈMIC 2017-2018.

Aprovat en Junta de Facultat el 28 de juliol del 2017

OBJECTIU

La disminució del nombre de beques oferides per a finançar activitats acadèmiques fetes per l’alumnat en programes de mobilitat i pràctiques externes, entre d’altres factors, ha ocasionat un descens acusat de la participació de l’alumnat de la Facultat de Ciències de la Universitat d’Alacant en aquests programes. Així mateix, cada vegada són més els estudiants que mostren interès per la realització de TFG i TFM (particularment treballs de naturalesa experimental) en empreses i institucions localitzades fora de l’entorn geogràfic de la Universitat d’Alacant. Tenint en compte aquests aspectes, i també les característiques acadèmiques de les titulacions de grau i màster de la Facultat de Ciències, aquesta Facultat estableix aquestes ajudes amb l’objectiu d’afavorir la participació en programes de mobilitat dels estudiants d’aquestes titulacions, la realització de pràctiques externes en empreses d’entorns geogràfics allunyats de la província o l’estranger, com també afavorir la realització de pràctiques externes o treball experimental vinculat a TFG/TFM en empreses o institucions en l’àmbit nacional i internacional.

MODALIDATS I REQUISITS:

Modalitat A: Ajudes destinades a finançar la realització de pràctiques externes curriculars en una empresa o institució.

Requisits:

- Estar matriculat o matriculada en l’assignatura Pràctiques Externes durant el curs acadèmic 2017-2018, en algun dels títols de grau o màster de la Facultat de Ciències de la Universitat d’Alacant.

- Tenir confirmació d’acceptació en una empresa o institució col·laboradora (conveni vigent entre l’empresa/institució i la Universitat d’Alacant).

- L’empresa o la institució ha de trobar-se en un marc geogràfic que es trobe a més de 200 km de la Universitat i del lloc de residència habitual o familiar de la persona sol·licitant. En cap cas el lloc de realització de les pràctiques podrà estar pròxim al lloc de residència familiar si es vol sol·licitar aquestes ajudes.

Modalitat B: Ajudes per a la realització d’estades de mobilitat (nacional o internacional) per a cursar estudis a l’empar dels programes de mobilitat SICUE, Erasmus o Mobilitat no Europea, o bé estades de mobilitat en el marc de plans d’estudi de màsters interuniversitaris de la Facultat (requisits, dotació en Annex II). Aquesta ajuda serà independent i compatible amb qualsevol altra a què tinguera dret.

Requisits:

- Estar matriculats en una de les titulacions de la Facultat de Ciències de la UA el curs 2017-2018.

- Haver obtingut plaça per a fer un intercanvi acadèmic en el marc dels programes SICUE, ERASMUS i NO EUROPEA.

- Tenir reconeguts en l’acord acadèmic un mínim de 24 crèdits per semestre.

- Els estudiants que hagen sol·licitat mobilitat per al primer semestre del curs acadèmic 2017-2018 i que es troben fent l’estada en el moment en què es convoquen aquestes ajudes també podran sol·licitar-les.

- Els estudiants que hagen inclòs en l’acord d’aprenentatge l’assignatura Pràctiques Externes (curriculars), només podran optar a beca per una de les dues modalitats d’aquesta convocatòria (A o B).

Modalitat C: Ajudes destinades a finançar la realització de treball experimental vinculat a TFG/TFM. Els estudiants hauran de reunir els requisits següents:

- Estar matriculats en una de les titulacions de la Facultat de Ciències de la UA el curs 2017-2018.

- Haver obtingut un TFG/TFM supervisat per un professor o professora de la Facultat i codirigit per un membre de l’empresa o institució d’acollida.

- L’empresa/institució ha de trobar-se en un marc geogràfic que estiga a més de 200 km de la Universitat i del lloc de residència habitual o familiar del sol·licitant. En cap cas el lloc de realització de les pràctiques podrà estar pròxim al lloc de residència familiar si es vol optar a aquestes ajudes.

- En el cas que el TFG/TFM es faça en el marc d’un programa de mobilitat (Erasmus, SICUE, No europea) l’estudiant només pot optar a la modalitat B, sempre que complisca a més el requisit de reconeixement de crèdits (TFMs: requisits, dotació en Annex II). Si el TFG està vinculat a l’assignatura Pràctiques Externes, només es podrà optar a ajuda per una de les dues modalitats (A o C).

Modalitat D: Beques per a cobrir taxes acadèmiques a aquells estudiants de primera matrícula en primer curs de qualsevol Grau de la Facultat de Ciències, que hagen sigut guardonats amb el primer premi en una Olimpíada Nacional (Geologia, Biologia, Matemàtiques, Física) i s'hagen matriculat en el mateix grau de la Facultat de Ciències.

CRITERIS D’ASSIGNACIÓ:

Els criteris que cal considerar a l’hora d’assignar les ajudes són:

1. Mitjana de l’expedient acadèmic en la convocatòria C4 del curs acadèmic anterior (fins a 7 punts de 10).

2. Nivell d’idiomes acreditat (fins a 3 punts de 10 segons el criteri següent: nivell B2: 1 punt; nivell C1: 2 punts; nivell C2: 3 punts).

En cas d’empat de dos o més expedients acadèmics, tindrà prioritat qui presente un nombre superior de crèdits superats. Si l’empat persisteix, tindrà prioritat qui presente un nombre superior de crèdits qualificats amb matrícula d’honor i excel·lent. Si l’empat persisteix es considerarà la inexistència en l’expedient acadèmic de suspesos.

Una vegada s’haja fet un barem amb totes les sol·licituds rebudes per a cadascuna de les modalitats, l’assignació de les ajudes es farà en els terminis que indica l’Annex I.

MARC LEGAL I PRESSUPOSTARI

La dotació total per a aquesta convocatòria serà de 40.000€ i es troba consignada en el capítol IV del pressupost de la Facultat de Ciències. El pagament d’aquesta dotació està supeditada a la disponibilitat de liquiditat de la UA.

La subvenció assignada a cada ajuda s’ajustarà al que disposa la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

DOTACIÓ:

Per al curs 2017/18 l’import total a distribuir és de 40.000 euros per a finançar activitats definides en les tres modalitats.

Els màxims finançats per estudiant són:

Modalitat A:

- Àmbit nacional 300 €/estudiant. La quantitat es podrà incrementar en 200€ més d’acord amb la destinació segons disponibilitat pressupostària una vegada assignades les ajudes.

- Àmbit internacional 800 €/estudiant

Modalitats B i C:

- Àmbit nacional 600 €/estudiant

- Àmbit internacional 800 €/estudiant (Europa)

- Àmbit internacional 1.200€/estudiant (Amèrica, Àsia, Oceania, Àfrica)

L’alumnat beneficiat rebrà el 50% de l’ajuda al començament de l’activitat i el 50% restant en concloure aquesta activitat, prèvia presentació d’informe.

Només es pot optar a una ajuda d’aquesta convocatòria per estudiant, programa i curs.

PRESENTACIÓ DE SOL·LICITUDS:

Les sol·licituds d’ajudes es presentaran mitjançant el [FORMULARI](http://ciencias.ua.es/va/opemil/practiques-externes/beques-i-ajudes.html)

que a aquest efecte està disponible en la pàgina de l’OPEMIL.

En el moment de la sol·licitud la oficina OPEMIL verificarà el requisit o requisits exigits al projecte de TFG, TFM o pràctiques externes curriculars per a participar en aquesta convocatòria.

El termini de presentació serà del 12 de febrer al 2 de març del 2018.

AVALUACIÓ I RESOLUCIÓ:

Les ajudes seran adjudicades per una comissió formada per:

President: el degà de la Facultat de Ciències o persona en qui delegue.

Secretari o secretària: Secretari o secretària acadèmic de la Facultat de Ciències.

Vocal 1: el vicedegà o la vicedegana

Vocal 2: Administrador o administradora del centre

Vocal 3: el vicedegà o vicedegana de posgrau i coordinadora de mobilitat

La comissió avaluarà les sol·licituds rebudes i publicarà la resolució provisional d’adjudicació d’ajudes segons els terminis indicats en l’Annex I.

Una vegada publicada la resolució provisional, les persones interessades tindran 15 dies hàbils per a formular al·legacions i reclamacions que creguen pertinents, mitjançant presentació d’instàncies en l’OPEMIL. L’adjudicació definitiva de les ajudes es publicarà en la web de l’OPEMIL al començament del mes d’abril i es notificarà a les persones sol·licitants per correu electrònic.

OBLIGACIONS DEL BENEFICIARI O BENEFICIÀRIA:

L’alumnat que siga beneficiari d’aquestes ajudes haurà d’incorporar-se a la universitat o empresa de destinació durant el curs acadèmic 2017-2018 en la data prèviament fixada. Tot aquell estudiant que no inicie el període d’estudis en la data fixada perdrà el dret a percebre l’ajuda concedida. Si el motiu de la incorporació posterior no fóra imputable al beneficiari o beneficiària, l’import es prorratejarà durant el període efectiu de gaudi.

El beneficiari o beneficiària haurà de presentar un informe d’activitats fetes d’una extensió entre 3 i 10 pàgines, i adjuntar l’informe de notes expedit per la universitat d’acollida, en el cas dels programes de mobilitat reglats. S’exigirà un mínim de 12 crèdits superats per a la concessió del total de l’ajuda.

En el cas de pràctiques externes i el desenvolupament de TFG/TFM, es presentarà un informe d’activitats d’entre 10 i 25 pàgines, i també una avaluació positiva de l’activitat per part del tutor extern.

L’incompliment de les obligacions esmentades implicarà l’anul·lació de l’ajuda concedida i el reintegrament de les quantitats percebudes indegudament.

El degà de la Facultat de Ciències.

ANNEX I:

Terminis per a ajudes de modalitats A-C:

- Resolució provisional d’ajudes: Segona quinzena de març.  
- Resolució definitiva d’ajudes: Primera quinzena d’abril.

Terminis per a ajudes de modalitat D:

- Primera quinzena de març

ANNEX II: beques per al finançament de TFMs i activitats formatives dels Màsters de la Facultat de Ciències.

Modalitats:

M1: Borsa d'ajuda per als alumnes del Màster que facen TFM experimentals.  
M2: Borsa d'ajuda per a tots els alumnes matriculats en la signatura TFM (independentment que siga TFM experimental o bibliogràfic).  
M3: Ajudes per a la realització d'activitats formatives en altres Universitats/institucions.  
M4: Ajudes per a la realització de l'assignatura PE inclosa en el Màster com a assignatura oficial.  
M5: Ajudes per a cursar estudis de Màster (import de la matrícula).

\*N.L. Indica que es finançarà a tots els estudiants que ho sol·liciten sempre que es complisquen els requisits especificats per a cada modalitat.

|  |  |  |  |
| --- | --- | --- | --- |
| MÀSTER | MODALITAT AJUDA | NOMBRE D'AJUDES | DOTACIÓ PER AJUDA (euros) |
| Màster en Anàlisi i gestió d'ecosistemes mediterranis | M2 | N.L. | 300 |
| Màster en Ciències de Materials | M1 | 4 | 2000 |
| Màster en Gestió i restauració del medi natural | M1: TFM experimental  M1: presentació de resultats de TFM en congressos nacionals  M1: presentació de resultats de TFM en congressos internacionals | N.L.  2    2 | 250  200    400 |
| Màster en Nanociencia i nanotecnologia molecular | M3 | 2 | 800 |
| Màster en Optometria Avançada i Salut Visual | M2 | 7 | 200 |
| Màster en Paleontologia Aplicada | M1  M2 | 1  2 | 300  500 |
| Máter en Química ambiental i sostenible | M3 | N.L. | 40 |





[Carretera Sant Vicent del Raspeig s/n  
03507 Sant Vicent del Raspeig - Alacant  
 Tel. 78 277 6670 - Fax 57 407 1158](https://www.google.es/maps/@79.512148,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12871&trk=tyah&trkInfo=tarId%4H3160066704597%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)